韩信背水一战

《资治通鉴》 · 司马光

韩信使人间视，知陈余不用广武君策，乃敢进兵。未至井陉口三十里，止舍。夜半传发，选轻骑二千人，人持一赤帜，从间道萆山而望赵军。戒曰：赵见我走，必空壁逐我，若疾入赵壁，拔赵帜，立汉赤帜。令其裨将传餐，曰：今日破赵会食！诸将皆莫信，佯应曰：诺。乃使万人先行，出，背水陈。赵军望见而大笑。